tartuNLP/wikipedia-smugri-20251201 huggingface dataset:
Georg Fredrik von Essen

Georg Fredrik von Essen (10. syyskuuta 1743 Paaso – 8. heinäkuuta 1815 Lammi) oli suomalainen sotilas ja valtiopäivämies.
Von Essenin vanhemmat olivat luutnantti Georg Fredrik von Essen ja Gertruda Sofia Torwigge. Hän oli vapaaehtoinen Uudenmaan rakuunarykmentissä 1757 ja kersantti siellä 1768. Kornetti suomalaisissa kevyissä rakuunajoukoissa hänestä tuli 1770, luutnantti 1772 ja kapteeni 1774. Von Essen oli alimajuri Uudenmaan rakuunarykmentissä 1777 ja erosi sotapalveluksesta everstiluutnanttina 1783. Hän oli edustaja aatelissäädyssä Porvoon valtiopäivillä 1809.
Keijunruusu

Keijunruusu ("Rosa" ’Dart's Defender’) on "Rosa" Rugotida-ryhmään eli nukkekurtturuusuihin kuuluva ruusulajike, jolle on tunnusomaista puolikerratut, violetinpunaiset, ruusuntuoksuiset kukat. Joissakin lähteissä keijunruusu luetaan kuuluvaksi "Rosa" Rugosa-ryhmään eli tarhakurtturuusuihin.
Alkuperä.
Keijunruusu on Pohjois-Amerikassa luonnonvaraisena kasvavan nukkeruusun ("Rosa nitida") ja hansaruusun risteytys. Se risteytettiin Hollannissa Darthuisin taimitarhassa vuonna 1971.
Kuvaus.
Keijunruusu kasvaa Suomessa 1–1,2 metriä korkeaksi pensaaksi. Sen kasvutapa on aluksi nuokkuva, mutta vanhemmiten pensas muuttuu pystykasvuiseksi. Versot ovat piikkiset. Lehdet ovat pienikokoisia, kiiltäviä ja pitkänomaisen soikeita. Syksyllä ne saavat kellanpunaisen värin. Kesäkuun loppupuolella alkava melko voimakastuoksuinen kukinta kestää elokuun alkuun. Kukat ovat halkaisijaltaan 6–9 cm, puolikerrannaiset ja violetinpunaiset. Nuoret heteet ovat ruskeankeltaiset. Kukan tuoksu on miellyttävä, raikas ja pohjatuoksuna ruusun tuoksu. Ruusu kukkii saman vuoden versoilla. Se muodostaa syksyllä runsaasti punaisia, naurismaisia kiulukoita. Lajike leviää juurivesoilla. Se viihtyy aurinkoisella ja puolivarjoisella paikalla, vettä läpäisevässä, keskiravinteisessa, tuoreessa maassa. Ruusu sietää hyvin auringon paahdetta ja jonkin verran myös kuivuutta. Keijunruusu menestyy Suomessa kasvuvyöhykkeillä I–IV.
Robert Magnus Brunow

Robert Magnus Brunow (16. toukokuuta 1777 – 5. heinäkuuta 1830 Perheniemi) oli suomalainen sotilas ja valtiopäivämies.
Elämänkerta.
Brunowin vanhemmat olivat everstiluutnantti Georg Brunow ja Anna Charlotta Brunow ja puoliso vuodesta 1802 Anna Elisabeth Brunow. Robert Magnus Brunow oli aliupseeri Uudenmaan kevyessä jalkaväkirykmentissä 1783 ja Uudenmaan jalkaväkirykmentissä vänrikki 1783 ja luutnantti 1800. Alikapteeniksi Adlercreutzin kevyessä jalkaväkirykmentissä hän tuli 1804 ja erosi sotapalveluksesta majurina 1810. Hän oli edustaja aatelissäädyssä Porvoon valtiopäivillä 1809.
Ewa Swoboda

Ewa Nikola Swoboda (s. 26. heinäkuuta 1997 Żory, Sleesian voivodikunta) on puolalainen pikajuoksija, sisäratojen Euroopan-mestari.
Swoboda sijoittui 100 metrin juoksussa neljänneksi Donetskin alle 18-vuotiaiden MM-kilpailuissa 2013 ja viidenneksi alle 20-vuotiaiden MM-kilpailuissa Eugenessa 2014. Nanjingin nuorten olympialaisissa 2014 hänet hylättiin 100 metrin loppukilpailussa. Hän teki 60 metrin juoksun sisäratojen nuorten Euroopan ennätyksen 7,21 Toruńissa helmikuussa 2015. Hän paransi ennätyksen aikaan 7,20 sijoittuessaan kahdeksanneksi Prahan EM-hallikilpailuissa maaliskuussa 2015. Saman vuoden alle 20-vuotiaiden EM-kilpailuissa Eskilstunassa hän saavutti kultaa 100 metrillä ajalla 11,52 ja hopeaa 4 × 100 metrin viestissä.
Swoboda juoksi sisäratojen 60 metrin Puolan ennätyksen ja nuorten Euroopan ennätyksen 7,13 Luxemburgissa tammikuussa 2016. Hän juoksi alle 20-vuotiaiden maailmanennätyksen ja Puolan naisten ennätyksen 7,07 Toruńissa kaksi viikkoa myöhemmin. Hän saavutti samana vuonna 100 metrillä hopeaa Bydgoszczin alle 20-vuotiaiden MM-kilpailuissa ajalla 11,12. Rio de Janeiron olympialaisissa hän karsiutui 100 metrin välierissä.
Swoboda saavutti Belgradin sisäratojen EM-kilpailuissa 2017 hopeaa 60 metrillä ajalla 7,10. Kesäkaudella hän voitti 100 metrillä alle 23-vuotiaiden Euroopan-mestaruuden Bydgoszczissa ajalla 11,42 ja karsiutui Lontoon MM-kilpailuissa saman matkan välierissä. Vuonna 2018 hän karsiutui välierissä sekä Birminghamin MM-hallikilpailujen 60 metrillä että Berliinin EM-kilpailujen 100 metrillä.
Swoboda voitti 60 metrin sisäratojen Euroopan-mestaruuden Glasgow'ssa 2019 ajalla 7,09. Saman vuoden Gävlen alle 23-vuotiaiden EM-kilpailuissa hän saavutti 100 metrillä kultaa ajalla 11,15 ja 4 × 100 metrin viestissä pronssia. Dohan MM-kilpailuissa hän karsiutui 100 metrin välierissä. Sisäratojen MM-kilpailuissa Belgradissa 2022 hän sijoittui 60 metrillä neljänneksi ajalla 7,04. Kesällä 2022 hän karsiutui Eugenen MM-kilpailuissa 100 metrin välierissä sekä sijoittui Münchenin EM-kilpailuissa 100 metrillä neljänneksi ja saavutti pikaviestissä hopeaa. Hän saavutti Istanbulin EM-hallikilpailuissa 2023 hopeaa 60 metrillä ajalla 7,09. Budapestin MM-kilpailuissa 2023 hän sijoittui 100 metrillä kuudenneksi ajalla 10,97. Hän on kautta aikain ensimmäinen puolalainen nainen, joka on juossut MM-kilpailuiden 100 metrin loppukilpailussa. Hän saavutti Glasgow'n sisäratojen MM-kilpailuissa 2024 hopeaa 60 metrillä ajalla 7,00. Välierissä hän juoksi Puolan ennätyksen 6,98. Saman vuoden Rooman EM-kilpailuissa hän sai 100 metrillä hopeaa ajalla 11,03. Pariisin olympialaisissa hän karsiutui 100 metrin välierissä. Vuonna 2025 hän sijoittui 60 metrillä neljänneksi sekä Apeldoornin EM- että Nanjingin MM-hallikilpailuissa.
Swoboda on voittanut Puolan-mestaruuden 100 metrillä 2016–2020 ja 2022–2024 sekä sisäradoilla 60 metrillä 2015, 2017, 2018–2019 ja 2021–2025.
Carl Adolf Möllerswärd

Carl Adolf Möllerswärd (Möllersvärd) (19. toukokuuta 1744 Mäntsälä – 22. kesäkuuta 1828 Mäntsälä) oli suomalainen sotilas ja valtiopäivämies.
Möllerswärdin vanhemmat olivat kapteeni Carl Johan Möllerswärd ja Maria Helena Sahlo ja puoliso vuodesta 1774 Maria Charlotta L'Estrade. Möllerswärd oli kadetti tykistössä 1755 ja vapaaehtoinen Uudenmaan rakuunarykmentissä 1760. Palveltuaan sekä Hämeenlinnan rykmentissä että laivastossa vuodesta 1761 hänestä tuli kersantti Uudenmaan jalkaväkirykmenttiin 1768. Vänrikiksi hän yleni Porin rykmentissä 1769 ja luutnantiksi 1772. Kapteeni Kronobergin rykmentissä Möllerswärd oli 1774 ja Skytten rykmentissä 1776. Palveluksesta hän erosi majurina 1781, mutta oltuaan kuningas Kustaa III:n adjutanttina 1788 hän palasi sytyttyä majurina palvelukseen Savoon 1789. Toimittuaan Kymenkartanon läänin osan hallinnossa hän sai maaherran arvon kesällä 1790. Möllerswärd oli edustaja aatelissäädyssä Porvoon valtiopäivillä 1809. 
Everstiluutnantti Karl Magnus Möllersvärd oli Carl Adolf Möllerswärdin poika, hovineiti Ulrika Möllersvärd oli hänen tyttärensä.
Jääpallon Elitserien-kausi 2020–2021

Ruotsin jääpallon Elitserien pelattiin kaudella 2020–2021 neljäntoista joukkueen kaksinkertaisena sarjana. Kuusi parasta joukkuetta selviytyivät suoraan pudotuspelien neljännesvälieriin, sijoille 7–10 päätyneet karsivat pääsystä neljännesvälieriin. Sarjasta ei pudonnut yhtään joukkuetta.
Sarjaan oli noussut IK Tellus yhden Allsvenskan-kauden jälkeen. 
Elitserien sai kauden alussa uuden hallipaikkakunnan, kun Tukholmaan valmistui Gubbängenin pikaluistelu-jääpallohalli ennen kauden alkua elokuussa 2019. Tällä sarjakaudella 10 Elitserien-joukkuetta 14:stä pelasi kotiottelunsa hallissa eli Västerås SK, IFK Vänersborg, Sandvikens AIK, Vetlanda BK, Villa-Lidköping, Edsbyns IF, Broberg/Söderhamn Bandy, AIK, Hammarby IF ja IK Tellus.
Sarjataulukko.
Kuusi parasta suoraan pudotuspeleihin, sijojen 7–10 joukkueet karsivat pääsystä pudotuspeleihin. Elitserieniin nousi Örebro SK Allsvenskanin voittajana ja IFK Rättvik karsinnan kautta eli kaudella 2021–2022 Elitserienissä pelaa 16 joukkuetta.
Pudotuspelit.
Loppuottelu.
Uppsalan Recoverhallissa pelatussa loppuottelussa pelasivat Villa Lidköping ja AIK Bandy. Ottelussa ei ollut yleisöä koronavirusepidemiasta johtuen. Villa Lidköping BK otti toisen Ruotsin jääpallomestaruuden dramaattisten vaiheiden jälkeen. Ottelu päättyi tasalukemiin 4-4, joten ottelua jatkettiin äkkikuolemaperiaatteella. Villa Lidköpingin Martin Karlsson viimeisteli ratkaisumaalin 5–4:een ajassa 105+3. 
Mestaruus oli suosikkina loppuotteluun lähteneelle Villa Lidköpingille seurahistorian toinen. Edellinen tuli vuonna 2019. Viime vuonna Villa Lidköping joukkue oli häviäjän roolissa loppuottelussa. Suomalaisia loppuottelussa edusti kolme AIK:laista, joista Esa Määttä valmentajana, puolustuspelaaja Ilari Moisala ja tällä kertaa pelaavan AIK-joukkueen ulkopuolella Kalle Lempinen. 
Ensimmäisen puoliajan tasatuloksen 2-2 jälkeen näytti Villa Lidköping ratkaisevan pelin toisen puoliajan ensimmäisen kymmenminuuttisen aikana kahdella maalilla Christoffer Edlundin ja Petter Björlingin toimesta. AIK Bandy tuli kuitenkin tasoihin seuraavan 20 minuutin kuluessa Erik Petterssonin ja Daniel Anderssonin maaleilla. Näin ottelun varsinainen peliaika päättyi lukuihin 4-4. Jatkoaikaa oli pelattu 105+3, kun Martin Karlsson rangaistusalueen ulkopuolelta ampumallaan laukauksella sinetöi Villa-mestaruuden.
Artur Salomon Pohja

Artur Salomon Pohja (myös muodoissa Arttur ja Artturi, 24. lokakuuta 1891 Tampere – 15. lokakuuta 1963) oli Tampereen punakaartin I rykmentin II pataljoonan III komppanian päällikkö.
Artturi Salomon oli 12-lapsisen työläisperheen viides lapsi ja vanhin poika (sisaret Ida Josefiina Pohja, Anna Hilja Sofia Pohja, Matilda Ingeborg Korppoo os. Pohja, Saima Maria Maija Lahtinen os. Pohja, Lyyli Vilhelmiina Vesanen os. Pohja, Paavo Pietari Pohja, Yrjö Mikael Pohja, Alli Ester Pohja, Erkki Sakari Pohja, Matti Tapani Pohja ja Sirkka Mirjam Pohja). Hänen vanhempansa olivat Salomon Heikinpoika Pohja ja Maria Vilhelmiina Kallentytär Pohja
Artturi Salomon oli Finlaysonin tehtaan voimistelu- ja urheiluseuran johtokunnassa ja työskenteli Finlaysonin tehtaalla kankuriosastolla laitosmiehenä alkaen 1904.
Hänet vangittiin sisällissodan jälkeen kotoaan Satakunnankadulta Tampereelta 14.4.1918 ja tuomittiin 9.8.1918 27-vuotiaana neljän vuoden kuritushuonerangaistukseen sekä viiden vuoden kansalaisluottamuksen menetykseen avunnannosta maanpetokseen. Artturia pidettiin tutkinnan aikana Tampereen vankileirillä. Hänet mainitaan Valtionrikosasian tiedusteluosaston 15.10.1918 julkaisemassa luettelo C -nimilistassa jonka kuvataan olevan luettelo "vaarallisemmista, vielä toistaiseksi vapaalla jalalla olevista ja kesän aikana eri vankileireistä karanneista kapinallisista." Ei ole selvää onko Pohjan nimi listalla vahingossa, vaikka hänet on jo saatu kiinni, vai onko hän paennut vankileiriltä.
Kuulusteluissa 20.4.1918 Artturi kertoi liittyneensä punakaartiin omasta vapaasta tahdostaan ja tulleensa äänestetyksi komppanianpäälliköksi kun edellinen päällikkö oli saanut ylennyksen. Artturin mukaan hän tuli valituksi äänestyksessä koska oli voimistelija. Hän kertoi osallistuneensa Ruovedellä taisteluun, mutta jättäneensä kiväärinsä 4.4.1918 Yhteiskoululle. Artturin mukaan hän ei osallistunut Tampereen taisteluihin, mutta hän myönsi kulkeneensa yhtenä päivänä kadulla sapelin kanssa. Hän sanoi olleensa menossa valokuvattavaksi.
Artturin tutkintapapereissa Kansallisarkistossa on useita ns. mainekirjeitä, joissa hänet todistetaan kunnolliseksi ja luotettavaksi. Kiinnostavana yksityiskohtana yksi kirjeistä on hänen langoltaan kansakoulunopettaja Pauli Korppoolta Pälkäneeltä. Kirje on allekirjoitettu 5.5.1918. Pälkäneen suojeluskunnan 10.10.1919 vapaussodan muistomitalien myöntämistä varten kootun listan mukaan Pauli Korppoo oli liittynyt suojeluskuntaan 24.3.1918 ja osallistunut sisällissotaan valkoisten riveissä. Artturin sisko, Paulin vaimo, opettajatar Tilda Korppoo os. Pohja oli jo 16.11.1919 mukana perustamassa Pälkäneen suojeluskunnan naisosastoa ja olin sen jäsen ainakin vielä 1921 alussa.
Myös Artturin veli, Yrjö Mikael, sekä sisko Lyyli Vilhelmiina, tuomittiin rangaistuksiin sisällissodan jälkeen Tampereella, joskin Lyyli Vilhelmiinan rangaistus oli ehdollinen. Artturilla oli kolme lasta.
Artturi kuoli hukkumalla Näsijärveen 15.10.1963. Hänet on haudattu Kangasalle Vatialan hautausmaalle.
Daniel Erik Bosin

Daniel Erik Bosin (17. maaliskuuta 1739 Hauho – 1. syyskuuta 1815 Hauho) oli suomalainen sotilas ja valtiopäivämies.
Bosinin vanhemmat olivat Erik Johan Bosin and Anna Kristina Ehrenadler ja puoliso vuodesta 1812 Maria Kristina Krygerström. Bosin oli vapaaehtoinen tykistössä Suomessa 1753, kersantti tykistössä hänestä tuli Tukholmassa 1758 ja luutnantiksi hän yleni siellä 1773. Bosin palasi kapteeniksi suomalaiseen tykistöön 1782 ja erosi palveluksesta majurina 1798. Hän oli edustaja aatelissäädyssä Porvoon valtiopäivillä 1809. 
Arkkitehti Viktor Erik Amadeus Bosin oli Daniel Erik Bosinin poika.
Vitali Zakrutkin

Vitali Aleksandrovitš Zakrutkin (, 27. maaliskuuta 1908 Feodosija – 9. lokakuuta 1984 Kotšetovskaja-na-Donu, Rostovin alue) oli venäläinen neuvostokirjailija.
Vitali Zakrutkin syntyi opettajaperheeseen. Hän valmistui opettajaksi, suoritti jatko-opintoja ja puolusti vuonna 1936 kandidaatinväitöskirjaansa Aleksandr Puškinin runoudesta. Samana vuonna Zakrutkin nimitettiin Rostovin pedagogisen instituutin venäjän kirjallisuuden laitoksen johtajaksi.
Zakrutkin osallistui kirjeenvaihtajana toiseen maailmansotaan, joka teki hänestä myös kirjailijan. Hän proosateostensa teemoja olivat sota ja jälleenrakennus. Romaani "Uiva stanitsa" ("Plavutšaja stanitsa", 1950) sai Stalin-palkinnon vuonna 1951. Zakrutkinin pääteos on laaja perhekronikka "Sotvorenije mira" (”Maailman luominen”), joka ilmestyi kolmessa osassa vuosina 1955–1978. Se sai Neuvostoliiton valtionpalkinnon vuonna 1982.
Zakrutkin kuului Venäjän SFNT:n kirjailijaliiton hallitukseen ja sihteeristöön sekä "Literaturnaja Rossija" -lehden toimitusneuvostoon. Kirjallisuusvirkailijana hän puolusti konservatiivisia arvoja. Kirjailijana häntä on luonnehdittu lahjattomaksi.
Bernt Gustaf Eneskjöld

Bernt Gustaf Eneskjöld (4. kesäkuuta 1756 – 13. joulukuuta 1829 Vehmaa) oli suomalainen sotilas ja valtiopäivämies.
Eneskjöldin vanhemmat olivat Berndt Johan ja Christina Eleonora Eneskjöld ja puoliso vuodesta 1786 Anna Christina Mörtengren (k. 1853). Hän oli korpraali henkirakuunarykmentissä 1769 ja kornetti 1777. Oltuaan reservissä vuodesta 1781 Eneskjöld erosi palveluksesta luutnanttina 1789. Hän oli edustaja aatelissäädyssä Porvoon valtiopäivillä 1809.
Marströmmen

Marströmmen on Ruotsissa Kalmarin läänissä Västervikissä virtaava 7 kilometriä pitkä joki, joka muodostaa Marströmmenin vesistössä sen 76 kilometriä pitkään pääuomaan sen alajuoksun. Joen valuma-alueen pinta-ala on 496 neliökilometriä ja se laskee Itämeren pääaltaaseen Gåsfjärdeniin Blankaholmissa Västervikin kunnassa.
Joen kulku.
Vesistö on saanut nimensä vesistön joensuussa sijaitsevasta 7 kilometriä pitkästä Maren-järvestä alkavasta joesta. Joen nimikko-osuus voi olla pitempikin, mutta sen virtaosuus on katkennut useiden järven muodostamaan ketjuun. Vesistön pääuoma on sen sijaan yläjuoksulla selkeämmin hahmotettavissa ja sillä on eri osuuksillä useita eri nimiä. Pääuoma alkaa Gryssjönistä, jonka vedenpinnan korkeus on 124 metriä mpy.
Vesivoimaa.
Vesistössä on yksi vesivoimalaitos Ölvedals Kvarn, joka tuottaa sähköä 0,3 megawattin teholla noin 0,7 gigawattituntia vuodessa.
Arnold Origi

Arnold Otieno Origi (s. 15. marraskuuta 1983 Nairobi, Kenia) on kenialainen jalkapalloilija, joka edustaa norjalaista IL Höddiä. Origi pelasi vuodet 2001–2006 Keniassa, kunnes hän siirtyi Norjaan pelaamaan. Norjassa Origi pelasi vuoteen 2018 asti. Origi on myös pelannut 33 peliä Kenian maajoukkueessa. Hänen serkkunsa on Liverpoolissa ja Belgian maajoukkueessa pelaava Divock Origi.
Virån

Virån on Ruotsissa Kalmarin läänissä virtaava alle 32 kilometriä pitkä joki, joka kuuluu Virånin vesistössä sen 63 kilometriä pitkään pääuomaan. Joen valuma-alueen pinta-ala on 588 neliökilometriä ja se laskee Itämeren pääaltaan Kalmarinsalmeen Oskarshamnin kunnassa.
Joen nimi.
Vesistössä on kaksi samannimistä jokea, jotka yhtyvä noin 10 kilometriä ennen merenrantaa. Vanhastaan toista sivu-uomaa on kutsuttu nimellä "Virboån", mutta kartoista tavataan usein nimet "Virån" tai "Viraån". Nämä voivat olla paikallisten ihmisten antamia nimi sivuhaaroille.
Joen kulku.
Valuma-alueella on kaksi haaraa, joiden nykyiset karttanimet ovat Virån (eteläisempi ja pohjoisempi haara). Vesistöviranomaiset ovat merkinneet niistä pisimmän, eli pohjoisemman haaran, pääuomaksi. Pääuoman alkulähde on järvi Solnen Solnehultissa. Virånin nimellä tunnettu uoma alkaa Hägernin järvestä Röstorpissa.
Carl Vilhelm Torwigge

Carl Vilhelm Torwigge (19. maaliskuuta 1764 Mäntsälä – 25. huhtikuuta 1832 Mäntsälä) oli suomalainen sotilas ja valtiopäivämies.
Torwiggen vanhemmat olivat kapteeni Nils Wilhelm Torwigge ja Sofia Charlotta Georgsdotter von Essen af Zellie. Torwigge ei ollut naimisissa, mutta hänellä oli useita aviottomia lapsia, jotka ottivat isänsä sukunimen. Torwigge oli korpraali Uudenmaan jalkaväkirykmentissä 1772, vänrikiksi hän yleni 1788 ja otti osaa an 1788–1790. Palveluksesta Torwigge erosi luutnanttina. Hän oli edustaja aatelissäädyssä Porvoon valtiopäivillä 1809.
Yoshino

Yoshino () on yleisnimitys vuoristoseudulle, joka käsittää Japanin Honshūn saarella sijaitsevan Naran prefektuurin eteläosan. Alue vastaa entisen Yamaton provinssin eteläosia. Kapeassa merkityksessä Yoshino viittaa vain Yoshinojoen varrella kohoavan Yoshinovuoren ympäristöön. Tämä alue sijaitsee aivan Naran allaslaakson eteläpuolella, ja sitä kutsutaan nimellä "kuchi-Yoshino" (口吉野, ’suu-Yoshino’ eli ’etu-Yoshino’); alueeseen voidaan laskea kuuluviksi Gojōn kaupungin pohjoisosa, Ōyodon, Shimoichin ja Yoshinon maaseutukaupungit sekä Higashi-Yoshinon, Kawakamin ja Kurotakin kyläkunnat. Laajemmassa merkityksessä Yoshino pitää sisällään myös Kitakami- ja Totsujokien varsien vuoristoseudut Obaminen solan eteläpuolella. Tähän alueeseen viitataan nimellä "oku-Yoshino" (奥吉野, ’sisä-Yoshino’), ja siihen kuuluvat Gojōn kaupungin eteläosa sekä Kamikitayaman, Nosegawan, Tenkawan, Shimokitayaman ja Totsukawan kyläkunnat.
Kuchi-Yoshino ja oku-Yoshino eroavat toisistaan kulttuuriltaan, murteeltaan ja elinkeinoiltaan. Kuchi-Yoshinon seudulla tärkeitä elinkeinoja ovat metsäteollisuus ja turismi, joka on keskittynyt kirsikankukistaan tunnetulle Yoshinovuorelle. Oku-Yoshinossa, joka käsittää Kiivuoriston keskiosan, asutus on keskittynyt syviin jokilaaksoihin. Alueella tuotetaan vesivoimaa, ja etelässä se liittyy niin ikään syrjäiseen Kumanon seutuun. Koko Yoshinon alue on harvaan asuttu.
Asutus Yoshinon alueella on vanhaa, ja sieltä on löytynyt muinaisjäännöksiä jo jōmon-kaudelta. Seutu esiintyy myös japanilaisessa mytologiassa. Historiallisesti Yoshino on kuulunut Yoshinon piirikuntaan, joka perustettiin jo Taika-uudistuksissa. Genshōn ja Shōmun hallintokaudella 700-luvulla se muodosti lyhytikäisen Yoshinon provinssin. Syrjäisyytensä vuoksi alueelle lähetettiin ihmisiä maanpakoon, ja eteläisen ja pohjoisen hovin kaudella 1300-luvulla se toimikin eteläisen hovin tukikohtana. Heian-kaudella Yoshinoon perustettiin Kinpusen-jin buddhalainen temppeli ja siitä tuli "shugendō"-uskonnon keskus.
Gloria (nimi)

Gloria on naisen etunimi. Se pohjautuu latinan sanaan "gloria", joka merkitsee muun muassa ’kunniaa’, ’mainetta’ ja ’ylistystä’.
Digi- ja väestötietoviraston mukaan Gloria on vuoteen 2023 mennessä ollut Suomessa virallisena etunimenä noin 330 naisella. Gloria-nimi ei ole mukana almanakassa, mutta se esiintyy Helsingin yliopiston almanakkatoimiston julkaisemissa koirien ja hevosten nimipäiväkalentereissa. Koirilla Glorian nimipäivä on 15. syyskuuta, hevosilla 20. heinäkuuta.
Carl Johan Armfelt

Carl Johan Armfelt (1. toukokuuta 1764 Nurmijärvi – 30. joulukuuta 1819 Nurmijärvi) oli suomalainen sotilas ja valtiopäivämies.
Arrmfeltin vanhemmat olivat kapteeni Carl Armfelt ja Sofia Barck ja puoliso vuodesta 1814 Maria Feldt. Armfelt oli vapaaehtoinen Uudenmaan rykmentissä 1778 ja yleni seuraavana vuonna korpraaliksi. Kersantti leskikuningattaren henkirykmentissä hän oli 1780 ja vänrikki 1781. Luutnantiksi 1788 ylennyt Armfelt erosi palveluksesta huhtikuussa 1790. Hän oli edustaja aatelissäädyssä Porvoon valtiopäivillä 1809.
Ian Single

Ian Single (s. 7. huhtikuuta 1947 Dartford, Englanti) on brittiläinen miekkailija. Single kilpaili vuoden 1972 kesäolympialaisissa miekkailussa edustaen Isoa-Britanniaa.
Thomas Poulsen

Thomas Poulsen (s. 16. helmikuuta 1970 Hørsholm, Tanska) on tanskalainen soutaja ja olympiavoittaja. Poulsen kilpaili vuoden 1996 kesäolympialaisissa soudussa ja saavutti kultaa kevyessä nelosessa.
Snärjebäcken

Snärjebäcken on Ruotsissa Kalmarin läänissä virtaava 36 kilometriä pitkä joki, joka kuuluu Snärjebäckenin vesistössä sen 45 kilometriä pitkään pääuomaan. Joen valuma-alueen pinta-ala on 285 neliökilometriä ja se laskee Itämeren pääaltaan Kalmarinsalmeen Rocknebyssä Kalmarin kunnassa.
Joen alajuoksu on nimeltään Ryssbybäcken yhdessä joen varressa sijaitsevan Ryssbyn kirkon kanssa. Bäckebon kylässä pääuomaksi on yläjuoksulla merkitty Sörsjöbäcken ja pohjoisesta tuleva Snärjebäcken on kuusikilometrinen sivu-uoma. Pääuoma alkaa Stensjöstä, jonka vedenpinnan korkeus sijaitsee 121 metriä mpy. Snärjebäcken alkaa Tranan suolta, joka sijaitsee 89 metriä mpy.
Berndt Henrik Aminoff

Berndt (Bernt) Henrik Aminoff (14. maaliskuuta 1761 Riilahden kartano, Bromarv – 22. marraskuuta 1819 Rauma) oli suomalainen sotilas ja valtiopäivämies.
Aminoffin vanhemmat olivat kapteeni Fredrik Aminoff ja Maria Elisabet Rotkirch ja puoliso vuodesta 1784 Christina Sofia Maria (von) Engelbrecht(en). Aminoff oli vapaaehtoinen Uudenmaan jalkaväkirykmentissä 1771, korpraali Uudenmaan rakuunarykmentissä 1774 ja Hämeenlinnan rykmentissä vänrikki 1777, aliluutnantti 1783 ja kapteeni 1787. Ratsumestari aatelislippueessa hänestä tuli 1792 ja majuri 1797. Palveluksesta Aminoff erosi 1801, oikeudella pysyttäytyä majurina. Hän oli edustaja aatelissäädyssä Porvoon valtiopäivillä 1809.
Henrik Johan Kuhlefelt

Henrik Johan Kuhlefelt (24. elokuuta 1745 Hautjärvi, Mäntsälä – 20. lokakuuta 1831 Mäntsälä) oli suomalainen sotilas ja valtiopäivämies.
Kuhlefeltin vanhemmat olivat luutnantti Georg Reinhold Detlofsson Kuhlefelt ja Gustava Juliana von Konow ja puoliso vuodesta 1777 Eva Christina Munsterhjelm. Kuhlefelt oli korpraali Uudenmaan jalkaväkirykmentissä 1763 ja yleni siellä vänrikiksi 1768. Savon rykmentin Kymenkartanon pataljoonassa hänestä tuli luutnantti 1776 ja kapteeni 1781. Palveluksesta Kuhlefelt erosi 1785. Hän oli edustaja aatelissäädyssä Porvoon valtiopäivillä 1809.
Lordi Forbes

Lordi Forbes (eng. "Lord Forbes") on on skotlantilainen päärinarvo. 
Lordin arvo annettiin joskus n. 1444-1445 Sir Alexander Forbesille, ritarille, joka oli tuolloin Forbesin lääninherrana ("feudal baron"). Vuonna 1445 hänen mainitaan lordi Forbesina ja viimeinen maininta hänestä lordina on 12. heinäkuuta 1447.
 Alexanderin jälkeläinen William, 12. lordi Forbes, toimi Aberdeenshiren ja Kincardineshiren lordiluutnanttina. James, 17. lordi Forbes, oli Britannian armeijan kenraali ja toimi Skotlannin parlamentin ylähuoneen jäsenenä vuosina 1806–1843. Jamesin poika Walter, 18. Lordi Forbes, taisteli Waterloon taistelussa vuonna 1815.
Vuonna 2017 arvonimi siirtyi nykyiselle 23. lordille Malcolm Forbesille, joka on myös Forbesin suvun päämies.
Forbesin lordit.
Tämänhetkinen perillinen on nykyisen Lordi Forbesin poika, Geordie Malcolm Andrew Forbes (s. 2010).
Rick Barry

Richard Francis Dennis Barry III (s. 28. maaliskuuta 1944, Elizabeth, New Jersey, Yhdysvallat) on yhdysvaltalainen entinen koripalloilija. Rick Barry voitti yhden mestaruuden urallaan ja hän oli kahdeksankertainen All-Star. Barryn mestaruuskaudella vuonna 1975, hänet valittiin myös finaalien arvokkaimmaksi pelaajaksi. Barry valittiin liigaan Floridan yliopistosta vuonna 1965. Barry oli pelipaikaltaan pieni laitahyökkääjä.
Ljungbyån

Ljungbyån on Ruotsissa Kalmarin läänissä virtaava 48 kilometriä pitkä joki, joka kuuluu Ljungbyånin vesistössä sen 77 kilometriä pitkään pääuomaan. Joen valuma-alueen pinta-ala on 758 neliökilometriä ja se laskee Itämeren pääaltaan Kalmarinsalmeen Kalmarin kunnassa.
Joella on kartan mukaan 2-3 bifurkaatiohaaraa, joiden aitous pitäisi varmistaa muista lähteistä.
Vesivoimaa.
Ljungbyånin pääuomassa on 2 vesivoimalaitosta: Kölby ja 
Djupafors. Voimaloiden yhteisteho on 0,1 megawattia ja niiden vuosituotanto on noin 0,2 gigawattituntia.
Hopearikkoevä

Hopearikkoevä ("Plagopterus argentissimus") on särkiin kuuluva kalalaji. Lajia tavataan uhanalaisena Yhdysvalloista.
Koko ja ulkonäkö.
Hopearikkoevä kasvaa suurimmillaan 7–10 cm pitkäksi. Väriltään laji on sinertävän hopeanharmaa ja koiraan vatsa muuttuu lisääntymisaikana punertavaksi. Hopearikkoevän pää on litteä ja ruumis virtaviivainen. Kuono on pitkä ja siinä on lyhyet viiksisäikeet. Hopearikkoevän pyrstöevä on kookas ja haarautunut.
Levinneisyys ja elintavat.
Hopearikkoevää on alun perin tavattu laajalla alueella Coloradojoessa ja useissa sen sivujoissa, mutta nykyisin sitä esiintyy ainoastaan Virgin River -joessa Arizonasta Utahiin. Se elää lämpimissä nopeasti virtaavissa vesissä mieluiten lähellä hiekka- tai sorapohjaa. Laji liikkuu eri alueille kuiva- ja sadekausien mukaan. Hopearikkoevän ravintoa ovat levät ja selkärangattomat vesieläimet. Kalan kutuaika on huhtikuulta elokuulle.
Hopearikkoevä oli 1970-luvulla yleinen, mutta kanta on taantunut voimakkaasti ja laji luokitellaan äärimmäisen uhanalaiseksi. Vähentymisen syynä on ollut patojen rakentaminen Coloradojokeen ja sen sivujokiin, mikä on muuttanut ympäristöä lajille sopimattomaksi. Vesirakentaminen on uhka kannalle edelleen. Merkittävä uhka on myös alueelle levinnyt vieraslaji sinihohtaja, joka kilpailee ravinnosta ja levittää heisimatoihin kuuluvaa loista. 2000-luvun alussa hopearikkoevä oli lähes täysin hävinnyt luonnosta, mutta istutusten avulla on Virgin River -jokeen saatu kanta palautettua.
China Electronics Technology Group

China Electronics Technology Group Corporation (, lyhennys eli CETC) on erittäin suuri kiinalainen valtionyhtiö ja yrityskonserni, joka tekee laajaa tutkimus- ja tuotekehitystyötä sekä valmistaa elektronisia laitteita niin siviili- kuin sotilaskäyttöön. Tuotteiden käyttäjiä löytyy esimerkiksi turvallisuusalalta, ilmailun ja asevoimien parista sekä Kiinasta että ulkomailtakin. 
Vuonna 2020 China Electronics Technology Group oli yhdysvaltalaisen talousjulkaisu Fortunen maailman suurimpien pörssiyhtiöiden Global 500 -listalla sijalla 381. Yhtiön kotipaikka on Peking. Konsernin palveluksessa 2019 lähes 180 000 työntekijää. Suurkonserniin kuuluu kymmeniä valtiollisia tutkimuslaitoksia ja yrityksiä, joista osa on erillisiä tytärlaitoksia tai -yrityksiä. Joukkoon kuuluu myös akateemisen tutkimuksen parissa toimivia yksikköjä.
Tukholman kansainvälinen rauhantutkimusinstituutti (SIPRI) arvioi toimialalta keräämiensä tietojen perusteella CETC:n olleen vuonna 2019 liikevaihdolla mitattuna maailman kahdeksanneksi suurin aseteollisuusyritys. SIPRIn mukaan CETC:n aseteollisuuteen liittyvä liikevaihto (15,1 miljardia USD) edusti yhteensä 46 prosenttia yhtiön vuoden 2019 kokonaisliikevaihdosta (32,9 mrd. USD).
Yhdysvaltain kauppaministeriö listasi osan kiinalaiskonsernista elokuussa 2020 erityistä lupakäsittelyä vaativalle sulkulistalleen (Entity List). Ministeriö katsoi yhtiön olleen tukemassa Kiinaa ja sen kommunistipuoluetta rakentamaan keinotekoisia sotilassaaria Etelä-Kiinan merelle, osaksi pyrkimyksenään laajentaa Kiinan aluevesirajaa naapurimaittensa talousvyöhykkeelle. CETC:n tuotteita on käytetty myös etniseen valvontaan esimerkiksi uiguurialueella Luoteis-Kiinan Sinkiangissa (Xinjiang).
Hagbyån

Hagbyån on Ruotsissa Kalmarin läänissä virtaava 42 kilometriä pitkä joki, joka kuuluu Hagbyånin vesistössä sen 77 kilometriä pitkään pääuomaan. Joen valuma-alueen pinta-ala on 468 neliökilometriä ja se laskee Itämeren pääaltaan Kalmarinsalmeen Kalmarin kunnassa.
Helge Svensen

Helge Svensen (26. helmikuuta 1953 Oslo, Norja – 9. joulukuuta 2023) oli norjalainen ohjaskelkkailija. Svensen kilpaili vuoden 1976 talviolympialaisissa ohjaskelkkailussa ja sijoittui sijalle 13 edustaen Norjaa.
Bruatorpsån

Bruatorpsån on Ruotsissa Kalmarin läänissä virtaava 4 kilometriä pitkä joki, joka kuuluu Bruatorpsånin vesistössä sen 41 kilometriä pitkään pääuomaan. Joen valuma-alueen pinta-ala on 430 neliökilometriä ja se laskee Itämeren pääaltaan Kalmarinsalmeen Torsåsin kunnassa.
Pääuoma alkaa Granemålan metsäalueella noin 110 metrin korkeudelta mpy. Sen nimi muuttuu vasta alajuoksulla Bruatorpsåniksi .
Vesivoima.
Joessa on yksi Kulebon vesivoimalaitos, joka tuottaa sähköä 0,1 megawattin teholla noin 0,4 gigawattituntia vuodessa.
Gert Bjerendal

Gert Sture Bjerendal (s. 12. kesäkuuta 1955 Mölndal, Ruotsi) on ruotsalainen jousiampuja. Bjerendal kilpaili vuoden 1984 kesäolympialaisissa jousiammunnan yksilökilpailussa sijoittuen sijalle 19. Vuoden 1988 kesäolympialaisissa Bjerendal kilpaili jousiammunnan yksilökilpailun sijoittuen sijalle 35 ja joukkuekilpailun sijoittuen kahdeksanneksi.
B. L. Santhosh

Bommarabettu Laxmijanardhana Santhosh on intialainen poliitikko, joka on toiminut vuodesta 2019 alkaen Intian kansanpuolueen (BJP) organisaatiosta vastaavana pääsihteerinä. Hän oli puolueensa Karnatakan osavaltionyksikön organisaatiopääsihteeri kahdeksan vuotta vuodesta 2006. Vuonna 2014 hänet ylennettiin kansalliselle tasolle yhteiseksi organisaatiosihteeriksi, jonka seurauksena hän vastasi puolueen vaalitoiminnasta Koillis-Intiassa, Goassa, Tamil Nadussa, Keralassa, Pondicherryssä, Lakshadweepilla ja Andamaanien ja Nikobaarien saarilla. Vuonna 2019 hän korvasi BJP:n organisaatiopääsihteerinä 13 vuotta toimineen Ram Lalin.
Santhosh syntyi ja kasvoi Bangaloressa bramiinisukuun. Hän on opiskellut kemiantekniikkaa ja toiminut täyspäiväisenä vapaaehtoistyöntekijänä ("pracharak") hindunationalistisessa Rashtriya Swayamsevak Sangh (RSS) -järjestössä. Hän liittyi RSS:n jäseneksi vuonna 1993 ja siirtyi mukaan politiikkaan vuonna 2006. Poliitikkona hän on pyrkinyt tuomaan RSS:n ja BJP:n lähemmäs toisiaan. Vuonna 2008 hän tarjosi organisaatiotuen ja vastasi strategiasta, jonka seurauksena B. S. Yeddyurappa pääsi Karnatakan pääministeriksi. Yeddyurappa ja Santhosh riitautuivat vuonna 2017, jolloin Yeddyurappa syytti Santhoshia kapinansuunnittelemisesta ja kilpakumppaninsa K. S. Eshwarappan tukemisesta osavaltiopääministeriksi. Joidenkin puoluelähteiden mukaan heidän välinsä tulehtuivat jo vuosia aiemmin ja Santhosh on pitkään epäillyt Yeddyurappan asettavan kastinsa puolueensa edelle.
Santhoshilla on huomattavaa päätösvaltaa puolueensa Etelä-Intiaa, varsinkin Karnatakaa, koskevassa päätöksenteossa. Vuonna 2020 hän nimitti Ashok Gastin ja Eranna Kadadin Rajya Sabhaan, koska he olivat tehneet vuosikymmeniä kenttätyötä puolueelle. Päätöksellään hän kumosi BJP:n Karnatakan yksikön tekemät ehdotukset. Hän on myös johdattanut Tejasvi Suryan ja Pratap Simhan politiikkaan. Santhoshin yleneminen BJP:n organisaatiosta vastaavaksi pääsihteeriksi vuonna 2019 voidaan nähdä puolueen yrityksenä laajentua Etelä-Intiaan.
Hafiz

Hafiz (arab. حافظ) on henkilö, joka osaa Koraanin ulkoa tai muistaa vähintään 100 000 "hadithia" kertojaketjuineen. Arabian sana "hafiz" tarkoittaa valvojaa, vartijaa tai hoitajaa, ja verbinä ylläpitämistä ja säilyttämistä. Se on myös yksi Jumalan 99 nimestä.
Koraani.
Koraanin ulkoa opettelua arvostetaan islamissa. Arabiankielisen Koraanin ulkolukua harjoitetaan varsinkin koraanikoulussa. Sitä varten Koraani on jaettu 30 yhtä suureen osaan "(juz)." Tämä auttaa myös koko Koraanin lukemista kertaalleen läpi pyhänä ramadan-kuukautena"." Tavoite on vaikea, sillä Koraanin tekstiin ei kuulu muistia tukevia apukeinoja, kuten rytmiikkaa tai alku- ja loppusointuja. Tekstin hajanaisuus tekee muistamisen vaikeaksi myös niille harvoille, jotka osaavat klassista arabiaa. Muille teksti on vierasta kieltä. Vertailukohdaksi sopii Kalevala, jonka runonlaulajista tuottoisin oli Arhippa Perttunen. Hän osasi kolmanneksen Kalevalasta,16 000 sanaa, mikä on tasan viisi kertaa vähemmän kuin on Koraanissa.
Koraanin ulkoa osanneista muistetaan erityisesti Muhammedin kumppaneita, "aṣ-ṣaḥābah" (arab. الصحابة‎), eli niitä muslimeita, jotka olivat itse nähneet tai tavanneet profeetan. Kerrotaan, että "hafizeja" on aina ollut, ja heidän lukumääränsä on suunnaton. Pakistanilaisen tiedon mukaan yksin sikäläinen Wafaq-ul-Madaris - niminen madrasaketju on tuottanut miljoona "hafizia" 30 vuoden aikana. Uutisen mukaan luku on suurempi kuin Saudi-Arabian saavutukset, sillä siellä vuosittain 5000 lasta pääsee samaan tavoitteeseen. 
Hadithit.
Sanan "hafiz" alkuperäinen merkitys on liittynyt "hadith" -oppineisuuteen, vaikka nykyisin se tarkoittaa Koraanin hallintaa. Tämä johtuu siitä, että kukaan ei enää nykyään täytä vaatimusta 100 000 "hadithin" ulkoa osaamisesta "isnadeineen". Menneisyyden "hadith" -taitojen katoaminen on islamissa tärkeä ajatus, sillä se korostaa keskiajan "hadith"-oppineiden auktoriteettia nykyisiin verrattuna. Katsotaan, että "kuuden kirjan" laatijat ovat ylivoimaisia juuri sen takia, että he kaikki olivat "hafiz" -mestareita "hadithien" suhteen"." Kukaan nykyisistä oppineista ei voi kilpailla heidän kanssaan.
Richard Scarryn Touhulan arvoituksia

Richard Scarryn Touhulan arvoituksia (, myös ) on Cookie Jar Entertainmentin (ent. CINAR) tuottama kanadalainen piirrossarja, joka perustuu yhdysvaltalaisen lastenkirjailijan Richard Scarryn kirjoihin. Sarja toimii eräänlaisena jatkosarjana vuosina 1994–1997 esitetylle piirrossarjalle Richard Scarryn touhukas maailma. Edeltäjänsä tapaan tämä jatkosarja sijoittuu kuvitteelliseen Touhulan kaupunkiin ja päähahmoina ovat Hessu Kissa () ja Mato Matala (). Tässä sarjassa Hessu Kissa ja Mato Matala selvittävät erilaisia mysteerejä Touhulassa. Apureina heillä ovat Salli Kissa (), Hilda Hippo sekä Juupaspossu () ja Eipäspossu (). 
Sarjaa tehtiin kahden tuotantokauden verran vuosina 2007–2010. Suomessa sarjaa on esitetty Yle TV2:lla. Sarjaa on myös julkaistu DVD:llä.
Lyckebyån

Lyckebyån on Ruotsissa Blekingen läänissä virtaava 104 kilometriä pitkä joki, joka muodostaa Lyckebyånin vesistön pääuoman. Joen valuma-alueen pinta-ala on 810 neliökilometriä ja se laskee Itämeren pääaltaaseen Lyckebyfjärdenissä Karlskronan keskustassa.
Vesivoimaa.
Lyckebyånin pääuomassa on 4 vesivoimalaitosta: Angerum, Brattberg, Biskopsberg ja Getasjökvarn. Voimaloiden yhteisteho on 2,7 megawattia ja niiden vuosituotanto on noin 7,5 gigawattituntia.
B. C. Forbes

Bertie Charles Forbes (14. toukokuuta 1880 Aberdeenshire – 6. toukokuuta 1954 New York) oli skotlantilainen taloustoimittaja ja kirjailija, joka tunnetaan erityisesti yhdysvaltalaisen "Forbes"-lehden perustajana.
Elämä ja ura.
Forbes syntyi Aberdeenshiressa, Skotlannissa. Hänen isänsä Robert Forbes oli kauppias sekä räätäli. Valmistuttuaan Dundeen yliopistosta vuonna 1897 Forbes siirtyi työskentelemään toimittajana paikalliselle uutislehdelle vuoteen 1901 asti kunnes hän muutti Johannesburgiin, Etelä-Afrikkaan. Siellä Forbes oli töissä "The Rand Daily Mail" -sanomalehden ensimmäisen päätoimittaja Edgar Wallacen alaisena. 
Forbes muutti Yhdysvaltoihin vuonna 1904 ja perusti "Forbes"-lehden vuonna 1917. Forbes toimi lehden päätoimittajana aina kuolemaansa asti. 
B.C. Forbes kuoli 6. huhtikuuta 1954. Hänen ruumiinsa vietiin takaisin kotimaahansa Skotlantiin, jossa se haudattiin Aberdeenshireen.
Hans Wahli

Hans Wahli (11. tammikuuta 1927 – 4. tammikuuta 2012) oli sveitsiläinen korkeushyppääjä. Wahli kilpaili vuoden 1948 kesäolympialaisissa korkeushypyssä sijoittuen seitsemänneksi. Vuoden 1952 kesäolympialaisissa hän sijoittui sijalle 16 korkeushypyssä.
Wahli sijoittui neljänneksi korkeushypyssä Euroopan-mestaruuskilpailuissa vuonna 1950.
Adolf Johan Lilliebrunn

Adolf Johan Lilliebrunn (17. helmikuuta 1770 Janakkala – 13. marraskuuta 1828 Janakkala) oli suomalainen sotilas ja valtiopäivämies.
Lilliebrunnin vanhemmat olivat varasotaviskaali, valtiopäivämies Erik Vilhelm Lilliebrunn ja Sofia Elisabet Uggla. Hänen puolisonsa vuodesta 1799 oli Eva Gustava Gyldenär (k. 1815) ja vuodesta 1819 vapaaherratar Beata Ulrika Mellin (k. 1843). Lilliebrunn oli ensin kornetti Uudenmaan rakuunarykmentissä 1785 ja sitten luutnantti. Hämeenlinnan rykmentin jääkäripataljoonaan hän sai siirron 1796. Palveluksesta Lilliebrunn erosi kapteenina joulukuussa 1804. Hän oli edustaja aatelissäädyssä Porvoon valtiopäivillä 1809.
Fredrik Adolf Ramsay

Fredrik Adolf Ramsay (20. tammikuuta 1777 – 29. syyskuuta 1853 Nynäsin kartano, Heinola) oli suomalainen sotilas ja valtiopäivämies.
Ramsayn vanhemmat olivat majuri Christer Wilhelm Ramsay ja Eva Juliana Jägerhorn af Spurila. Hänen puolisonsa vuodesta 1809 oli Vendla Vilhelmina von Essen af Zellie (k. 1812), vuodesta 1814 Carolina Ulrika Hagström (k. 1836) ja vuodesta 1845 Fredrika Lovisa Nykopp. Ramsay oli Hämeenlinnan rykmentissä kersantti 1794 ja samana vuonna vänrikki rykmentin jääkäripataljoonassa. Aatelislippuerykmentissä hänestä tuli luutnantti 1802, palveluksesta hän erosi kapteenina 1810. Ramsay oli edustaja aatelissäädyssä Porvoon valtiopäivillä 1809.
Nättrabyån

Nättrabyån on Ruotsissa Blekingen läänissä virtaava 60 kilometriä pitkä joki, joka kuuluu Nättrabyånin vesistössä sen pääuomaan. Joen valuma-alueen pinta-ala on 444 neliökilometriä ja se laskee Itämeren pääaltaaseen Karlskronan kunnassa.
Vesivoima.
Vesistössä on yksi Alnarydin vesivoimalaitos, joka tuottaa sähköä 0,2 megawattin teholla noin 0,9 gigawattituntia vuodessa.
Tejasvi Surya

Tejasvi Surya (s. 16. marraskuuta 1990 Bangalore) on intialainen poliitikko, joka äänestettiin Lok Sabhaan vuonna 2019. Hän edustaa Intian kansanpuoluetta (BJP) ja on vuodesta 2020 toiminut sen nuorisojärjestön Bharatiya Janata Yuva Morchan puheenjohtajana.
Suryan valinta Lok Sabhan ehdokkaaksi Bangaloren eteläiseltä vaalipiiriltä vuonna 2019 teki hänestä yhden nuorimmista BJP:n ehdokkaista. Hänen valintansa oli yllättävää myös, koska vaalipiiriä oli edustanut vuodesta 1996 entinen ministeri Ananth Kumar, joka kuoli vuonna 2018. Monet odottivat Kumarin vaimon saavan ehdokkuuden vaalipiirissä, mutta India Todayn lähteiden mukaan Rashtriya Swayamsevak Sangh (RSS) tuki Suryan valintaa, mikä vaikutti BJP:n päätökseen. Surya johti BJP:n Karnatakan yksikön digitaalisesta viestinnästä vastaavaa ryhmää vuoden 2018 osavaltiovaalien aikana. Vuoden 2014 parlamenttivaaleissa hän kampanjoi aktiivisesti Narendra Modin puolesta. Hän on syntyisin poliittisesta perheestä sekä toiminut vuosikymmenen BJP:ssä. Hänellä on myös läheiset välit B. L. Santhoshiin, joka myötävaikutti hänen valintaansa. Surya voitti vastaehdokkaansa kongressipuolueen B. K. Hariprasadin 331 000 äänen erolla.
Parlamentaarikkona Surya on väittänyt, että hindujen tulee hallita valtiovaltaa ehdottomasti dharman turvaamiseksi. Hänen kommenttinsa suututti muun muassa Karnatakan korkeimman oikeuden entisen yleisen syyttäjän B. T. Venkateshin, jonka mukaan lausunto on Intian sekulaarin perustuslainvastainen. Vuonna 2018 hän esitti vastaavasti, että BJP:n tulisi muuttua aidosti hindupuolueeksi. Suryan kommenttien myötä useat ulkointialaisten järjestöt vastustivat hänen kutsumistaan puhujaksi Intian konsulaatin Hampurissa järjestämään tilaisuuteen. Hän on myös ennen Lok Sabhaan pääsyä esittänyt Twitterissä myönteistä näkemystä homoavioliitosta, joka sai tukea Bollywoodin kuuluisilta homojulkkiksilta. Lok Sabhassa hän on tosin vaiennut homoseksuaalien oikeuksista Pink List Indian tutkimuksen mukaan.
Axel Herman Hästesko af Målagård

Axel Herman Hästesko af Målagård (29. syyskuuta 1761 – 4. toukokuuta 1829) oli suomalainen sotilas ja valtiopäivämies.
Axel Herman Hästesko af Målagårdin vanhemmat olivat vänrikki Carl Gustaf Hästesko af Målagård ja Christina Elisabeth Skalm ja puoliso vuodesta 1805 Eva Catharina Saxlin (k. 1820). Hän oli Porin rykmentissä ensin vapaaehtoinen 1762, ratsumestari 1770, vänrikki 1784 ja sitten luutnantti. Palveluksesta hän erosi 1790. Axel Herman Hästesko af Målagård oli edustaja aatelissäädyssä Porvoon valtiopäivillä 1809.
Vierydsån

Vierydsån on Ruotsissa Blekingen läänissä virtaava noin 30 kilometriä pitkä joki, joka kuuluu Vierydsånin vesistössä sen 36 kilometriä pitkään pääuomaan. Joen valuma-alueen pinta-ala on 165 neliökilometriä ja se laskee Itämeren pääaltaaseen Vierydfjordenissa Vierydissä Ronnebyn kunnassa.
Pierre Lévy

Pierre Lévy (s. 1956) on Tunisiassa syntynyt ranskalainen filosofi, kulttuuriteoreetikko ja mediatutkija, joka on erikoistunut ymmärtämään digitaalisten teknologioiden kulttuurisia ja kognitiivisia vaikutuksia ja ihmisen kollektiivisen älykkyyden ilmiötä.
Hän esitteli kollektiivisen älykkyyden käsitteen vuonna 1994 julkaisemassaan kirjassa "L'intelligenceective: Pour une anthropologie du cyberspace". 
Pierre Lévy opettaa tällä hetkellä Ottawan yliopiston viestinnän laitoksella.
Kuorma

Kuorma on Ruotsissa ja Suomessa käytössä ollut historiallinen heinien, halkojen, soran ym. määrän mittayksikkö, joka oli käytössä keskiajalta lähtien. Se tarkoitti sitä määrää, joka voitiin kerralla kuljettaa hevoskärryillä tai reellä. Käytännön elämässä mittayksikön suuruus vaihteli melkoisesti.
Heinämäärän mittana kesällä kuljetettu kuorma ("kesäkuorma") oli noin 100 kg ja "talvikuorma" noin 200 kg. Talvikuorma oli suurempi, koska talvisin käytettävällä reellä pystyi kuljettamaan paljon suuremman määrän kuin kesäisin kärryillä. Heinät pystyi yleensä kuljettamaa kotiin usein kaukanakin sijainneilta niityiltä vasta talvella. Vaikka mittayksikön suuruus muuten vaihteli, niin verotuksessa sillä oli tietty suuruus. Yksi kesäkuorma () heiniä vastasi 25 leiviskää eli 213 kg ja yksi talvikuorma ("vinterlass") oli suuruudeltaan 50 leiviskää eli 425 kg.
Kuorma on ollut käytössä myös pinta-alan mittayksikkönä. Silloin yksi kuorma tarkoitti heinäsatoa, joka saatiin neljältä tynnyrinalalta. Yksi tynnyrinala oli 4 936,57 neliömetriä.
Henrik Robert Spåre

Henrik Robert Spåre (5. joulukuuta 1757 Pirkkala – 28. marraskuuta 1829 Tuusula) oli suomalainen sotilas ja valtiopäivämies.
Spåren vanhemmat olivat Henrik Johan Spåre, everstiluutnantti Henrik Spåren poika, ja Beata Christina von Pfaler ja puoliso vuodesta 1787 Ulrika Charlotta Thileman (k. 1849). Spåre liittyi Porin rykmenttiin jo 1769 ja palveli siellä vapaaehtoisena 1770. Korpraali hänestä tuli 1775, alivänrikiksi hän yleni 1777 ja aliadjutantiksi 1783. Hän oli kornetti ja tallimestari henkirakuunarykmentissä 1785, kapteeniksi hän tuli 1792 ja sai palveluksesta eron sotaneuvoksen arvolla marraskuussa 1809. Spåre oli edustaja aatelissäädyssä Porvoon valtiopäivillä 1809.
Valkon kalasatama

Valkon kalasatama on Loviisan Vårdössa sijaitseva kalasatama. Valko on Itäisen Suomenlahden keskeinen troolarisatama, joka on ollut pitkään silakankalastuksessa merkittävä tukikohta. Kalasatamassa on laitos- ja pakastustiloja ja se toimii kalanviljelyn tukikohtana. Kalasataman omistaa Loviisan kaupunki.
1960-luvun lopulla rakennettiin troolisatama. Laiturimetrejä on noin 160. Satamaan tulevan väylän kulkusyvyys on 8,5 metriä. Vuonna 2016 Valkoa piti kotisatamana yksi troolari osan vuodesta ja ajoittain pari rannikkokalastajaa. Vuonna 2001 Valko oli kolmen troolarin kotisatama.
Eric Bledsoe

Eric Bledsoe (s. 9. joulukuuta 1989 Birmingham, Alabama) on yhdysvaltalainen koripalloilija, joka edustaa New Orleans Pelicansia. Oklahoma City Thunder valitsi Bledsoen vuoden 2010 varaustilaisuudessa. Bledsoe on pelipaikaltaan pelintekijä.
Claes Uggla

Claes Uggla (4. tammikuuta 1766 Pohja – 26. maaliskuuta 1830 Hollola) oli suomalainen sotilas ja valtiopäivämies.
Ugglan vanhemmat olivat Carl Gustaf Uggla ja Sofia Gertrud Silfversvan ja puoliso vuodesta 1799 Henrika Eleonora Toll (k. 1816). Uggla oli vapaaehtoinen Uudenmaan ja Hämeen läänin rakuunarykmentissä 1776, vänrikiksi hän yleni Uudenmaan jalkaväkirykmentissä 1782 ja luutnantiksi 1788. Hän oli kapteeni Hämeenlinnan rykmentin jääkäripataljoonassa 1794. Uggla erosi palveluksesta syyskuussa 1805. Hän oli edustaja aatelissäädyssä Porvoon valtiopäivillä 1809.
Bräkneån

Bräkneån on Ruotsissa Blekingen läänissä virtaava 84 kilometriä pitkä joki, joka muodostaa Bräkneånin vesistössä sen pääuomaan. Joen valuma-alueen pinta-ala on 462 neliökilometriä ja se laskee Itämeren pääaltaaseen Väbyssä Ronnebyn kunnassa.
Vesivoimaa.
Bräkneånin pääuomassa on 2 vesivoimalaitosta: HB Växtkraft ja 
Svarveriet. Voimaloiden yhteisteho on 0,1 megawattia ja niiden vuosituotanto on noin 0,2 gigawattituntia.
Claire Rutter

Claire Rutter (s. 1972 South Shields) on brittiläinen ooppera- ja konserttilaulaja, äänialaltaan sopraano.
Rutter opiskeli Guildhall School of Music and Dramassa ja Englannin kansallisoopperan sponsoroimana National Opera Studiossa. Hänellä on ollut rooleja muun muassa useissa Giuseppe Verdin ja bel canto -ohjelmiston oopperoissa. Hänen konserttiohjelmistoonsa on kuulunut esimerkiksi Verdin "Requiem". Rutter on esiintynyt esimerkiksi Englannin kansallisoopperassa, Dorsetin oopperassa, Scottish Operassa, Islannin oopperassa, Malmön oopperassa, Oslossa, Helsingissä, Dallasissa ja Sydneyssä.
Rutter on tehnyt useita levytyksiä Naxos-levymerkille.
Luettelo asterikasvien suvuista

Luettelo asterikasvien suvuista: asterikasveihin luokitellaan tässä luettelossa 1681 hyväksyttyä sukua.
Aiempia sukuja.
Muita kasvien suomenkielisessä nimistössä esiintyviä asterikasvien sukuja:
Otto Christer Boije af Gennäs

Otto Christer Boije af Gennäs (26. huhtikuuta 1745 Porvoo – 12. lokakuuta 1823 Viipuri) oli suomalainen sotilas ja valtiopäivämies.
Boijen vanhemmat olivat majuri Otto Christer Boije af Gennäs ja Anna Elisabet Bure ja puolisot vuodesta 1774 vapaaherratar Fredrika Vilhelmina De Geer (k. 1776), valtaneuvos Otto Wilhelm De Geerin tytär, vuodesta 1779 vapaaherratar Maria Christina Armfelt ja vuodesta 1785 Anna Margareta Montgomery (k. 1827), eversti Robert Montgomeryn tytär. Boije oli kadetti tykistössä Helsingissä 1757, kersantti Uudenmaan rakuunoissa 1759 ja kornetti 1762. Luutnantiksi hän yleni 1771, alikapteeniksi 1777 ja kapteeniksi 1783. Adjutantti henkivartiokaartissa Boije oli 1784, mistä tehtävästä hän jäi pois armeijan everstiluutnanttina 1787 ja erosi lopullisesti sotapalveluksesta kesäkuussa 1803. Boije oli edustaja aatelissäädyssä Porvoon valtiopäivillä 1809. 
Eversti, valtiopäivämies Adolf Vilhelm Boije af Gennäs oli Boijen poika kolmannesta avioliitosta.
Mieån

Mieån on Ruotsissa Blekingen läänissä virtaava 30 kilometriä pitkä joki, joka kuuluu Mieånin vesistössä sen 44 kilometriä pitkään pääuomaan. Joen valuma-alueen pinta-ala on 284 neliökilometriä ja se laskee Itämeren pääaltaaseen Karlshamnin keskustassa.
Pääuoma alkaa Hössjönin ja Kalvsjönin seudulla pienestä Svarta gylistä alkavasta ojasta. Sen vedenpinta sijaitsee 145 metrin korkeudella mpy.. Hössjönistä jatkaa Drevån, joka laskee Mienin järveen (95 metriä mpy.). Järvi on nimikkojoen Mieånin lähdejärvi.
Vesivoimaa.
Mieånin pääuomassa on kolme vesivoimalaitosta: Strömma, Granefors ja Dalfors. Voimaloiden yhteisteho on 1,0 megawattia ja niiden vuosituotanto on noin 3,2 gigawattituntia.
Luigi Snozzi

Luigi Snozzi (29. heinäkuuta 1932 – 29. joulukuuta 2020) oli sveitsiläinen arkkitehti. Hän työskenteli viimeksi Locarnossa ja Luganossa.
Hän opiskeli Sveitsin valtiollisessa teknillisessä korkeakoulussa Zürichissä. Vuosina 1962-1971 Snozzi työskenteli arkkitehti Livio Vacchinin kanssa. Vuosina 1982-1984 hän oli vieraileva professori ja vuonna 1985 hänet nimitettiin École polytechnique fédérale de Lausannen arkkitehtuurin professoriksi. Snozzi oli myös Sassarin yliopiston arkkitehtuurin professori.
Snozzi kuoli Minusiossa 29. joulukuuta 2020 88-vuoden iässä COVID-19-tautiin.
Kepler-22

Kepler-22 on auringonkaltainen tähti, joka sijaitsee Joutsenen tähdistössä, noin 638 valovuoden päässä Maasta. Kepler-22 on Aurinkoa hieman pienempi, kevyempi ja himmeämpi. Tähden iäksi on arvioitu 4 miljardia vuotta.
Planeetat.
Kepler-22 -tähteä kiertää maankaltainen eksoplaneetta Kepler-22b, joka sijaitsee tähden elinkelpoisella vyöhykkeellä. NASAn Kepler-avaruusteleskooppi löysi Kepler-22b:n 5. marraskuuta 2011.